google/wiki40b huggingface dataset:
Laidevahe laht

Laidevahe laht on laht Saare maakonnas Saaremaa vallas. Laht jääb Laidevahe looduskaitsealasse.
Härmamäe

Härmamäe (ka Hermamäe) oli küla Virumaal Vaivara kihelkonnas. Tänapäeval on endisaegse küla kohal Soldina küla.
Krimm

Keeled

Riigikeeleks on ukraina keel, kuid ametlikeks keelteks on ka enim kasutatav vene keel ning krimmitatari keel. Asjaajamine toimub üldiselt vene keeles.
81,3% Krimmi elanike emakeel on vene keel, 9,4% emakeel on krimmitatari keel ja 6,4% emakeel on ukraina keel.

Loodus

Mandriga ühendab poolsaart 7–9 km laiune Perekopi maakitsus. Idas eraldab Arabati maasäär Aasovi merest madala Sivaši lahe. Ligi kolmveerand Krimmist on tüüpiline stepp, lõuna pool kerkib Krimmi mäestik (165 km pikk, kuni 50 km lai) ja lõunarannikule jääb 5–12 km laiune lähistroopilise taimestikuga madalik. Kolmest kuesta-tüüpi mäeahelikust põhjapoolseim ulatub 350 m-ni, keskmine 750 m-ni. Pea- ehk Lõunaaheliku harjaks on Babugan-Jailal (jaila tähendab metsata platood) viis peaaegu ühekõrgust tippu, mille seas kõrgeim on Roman-Koš (1545 m), järgnevad Demir-Kapu (1540 m), Zeitin-Koš (1537), Kemal-Egerek (1529 m) ja Eklizi-Burun (1527 m) (nn Tšatõrdag Jailal). Turistide seas kindlalt populaarseim on aga Ai-Petri Jaila (1234 m – tipp Bedene-Kõr), kust avaneb suurepärane vaade Jalta linnale, Livaadia paleele ja merele.
Jaltast 7 km loodes poolel teel Ai-Petri mäele on kogu Ukraina kõrgeim juga Utšan-Su (tõlkes ´kärme või lendav vesi´), mille 390 m kõrguselt astangult langev veesammas on 98 meetrit kõrge. Suvel juga siiski kuivab peaaegu täielikult ja on veerohke lume sulamise ajal ja hilissügisel. Samanimeline jõgi on vaid 8 km pikk ja alamjooksul on veel mitu väiksemat juga. Peamiselt lubjakividest koosnevad mäed on tugevalt karstunud, rohkesti on sügavaid kanjoneid (Suur Kanjon on 250–320 m sügav, 3,5 km pikk ja kohati vaid 2–3 m lai), kaljulõhanguid ja koopaid. Mitmed lõunaranniku tähelepanuväärsed mäed on vulkaanilise päritoluga: Karadag (574 m) ja lakoliitmassiiv Aju-Dag (572 m) kunagise rahvusvahelise pioneerilaagri Arteki naabruses. Mõlemal mäel on nüüd moodustatud looduskaitsealad. Krimmi lõunaosa on ka seismiline ala. Tugevaid maavärinaid esineb 2–4 korda sajandis, viimati 1980. aastal. Ajaloo teadaolev tugevaim 8-palline maavärin leidis aset 1875. a. juulis, rohkem kui 6-palline 1908. a. oktoobris.
Krimmi põhja- ja idaosa kliima on kuiv, sademeid vaid 350–500 mm aastas. Kõrgemas osas sajab kuni 1200 mm/a ning mägede põhjanõlvult algavad ka poolsaare suuremad jõed Belbek, Katša ja Salgir. Poolsaare põhja- ja idaossa on rajatud niisutuskanal Dnepri vete juhtimiseks kuivadele stepialadele. Samas piirkonnas on üle 50 soolajärve, mitmed maardlad sobivad erinevate soolade tootmiseks. Kertši poolsaarel on märkimisväärsed rauamaagi leiukohad. Poolsaarel leidub ravimuda ja mineraalveeallikaid.
Gennadi Muravin

Gennadi Muravin (sündinud 14. mail 1931 Belgorodis Venemaal) on tõlkija ja kunstnik.
Ta on lõpetanud NSV Liidu Kunstide Akadeemia Moskva Kunstikooli ja 1957. aastal Eesti NSV Riikliku Kunstiinstituudi maalikunsti erialal. Töötas toimetajana Üleliidulises Raadios, hiljem ajakirjade Moskva ja Lastekirjandus toimetustes. Aastatel 1976–1979 töötas Eesti NSV Riiklikus Vene Draamateatris kirjandusala juhatajana. Alates 1960. aastast on tõlkinud eesti kirjandust vene keelde – üle 150 eesti autorite teose, 1970. aastatest alates on tõlkinud vene keelde ka soome kirjandust.
On töötanud Tallinnfilmis, kus oli dokumentaalfilmi "See on täiesti tõsine asi" (1982) stsenarist; tõlkis filmistsenaariume: "Tuli öös" (1973), "Röövpüüdjajaht" (1975), "Aeg elada, aeg armastada" (1976) ja "Jõulud Vigalas" (1980), samas filmis mängis ta ka ohvitser Schmidti.
On avaldanud raamatu "Ebatsensuursed juhtumid : Sekeldused eesti raamatutega nõukogude ajal" (Tammerraamat 2016).
Kunstnikuna on ta illustreerinud mitmeid raamatuid, näiteks Lev Tolstoi "Jutukesi" (1961), Sergei Aksakovi "Tulipunane lilleke" (1962), ja joonistanud karikatuure. Tema karikatuuridega on illustreeritud Ivan Krõlovi "Valitud valmid" (Eesti Riiklik Kirjastus, 1960). Samuti on ta kujundanud kompvekipabereid.
Viimased 20 aastat elab Gennadi Muravin Soomes ja peab loenguid Helsingi Ülikoolis.
Eesti Hemofiiliaühing

Eesti Hemofiiliaühing (lühend EHÜ) on 07. novembril 1992 Tartus asutatud hemofiiliahaigete ja teiste verehüübimishäiretega inimeste vabatahtlik mittetulunduslik üle-eestiline ühing. 
Ühing on Tartus registreeritud ühenduse Eesti Hemofiiliaühendus õigusjärglane.
Ühingu tegevus rajaneb omaalgatusel, liikmete omavalitsusel, ühistegevusel ja koostööl ühendustega World Federation of Haemophilia ja Euroopa Hemofiilia Konsortsium (inglise European Haemophilia Consortium).
17. aprillil tähistatakse paljudes riikides ülemaailmset hemofiilia päeva.
Eesti Hemofiiliaühingu liikmeks on hemofiilia diagnoosiga inimesed, nende pereliikmed ja hemofiiliahaigeid toetavad inimesed, sh tervishoiutöötajad. 
Eesti Hemofiiliaühingu eesmärgiks on ühendada Eestis elavaid hemofiiliahaigeid, kaitsta nende huve ja õigusi ning suurendada haigete ja pereliikmete ja ühiskonna teadlikkust hemofiilia haiguse olemusest ning haigete vajadustest. 
EHÜ korraldab iga-aastaselt koosolekuid, seminare ja suvelaagreid. Suvelaagrites osalevad lapsed ja noored ning suvelaagri eesmärgiks on õpetada ja julgustada lapsi ning noori haigusega toime tulema iseseisvalt igapäevastes toimetustes. 
Eesti Hemofiiliaühing on Ülemaailmse Hemofiilia Föderatsiooni ja Euroopa Hemofiilia Konsortsiumi liikmesorganisatsioon. Rahvusvaheline koostöö võimaldab saada kogemusi kuidas teistes riikides on korraldatud hemofiiliahaigete ravi, rehabilitatsioon ja nõustamine ning hemofiiliaorganisatsioonide töö. Rahvusvaheline suhtlus on võimaldanud osaleda haigetel ja tervishoiutöötajatel erinevatel koolitustel, konverentsidel ja kongressidel. 
Hemofiiliahaigete ravi areng Eestis hakkas uuenema ja arenema alates 1995. aastast, kui haigete ravis esmakordselt võeti kasutusele kõrge puhtusastmega hüübimisfaktori preparaadid. Nüüdseks on nende preparaatide kasutamine tavapärane ning tänu sellele on hemofiiliahaigete elu kvaliteet paranenud ning eluiga pikenenud. Rekombinantsel meetodil valmistatud hüübimisfaktori preparaatide kasutamine profülaktiliselt lapseeast alates võimaldab ära hoida hilisemaid komplikatsioone ning tagab lapsel täisväärtusliku elu.
Eesti Hemofiiliaühing on hemofiiliahaigete ja tema pereliikmetele väga hea võimalus suhtlemiseks ja info vahetamiseks. 
Hemofiiliaühingus on 60 liiget 2014.a. andmetel.
Hemofiilia on pärilik kaasasündinud eluaegne haigus ja seetõttu on väga oluline kogu hemofiiliahaige pere ja tema lähedaste teadlikkus haigusest ning samas on oluline ka võimalus suhelda teiste sarnaste probleemidega inimestega.
Nena

Eraelu

Kui ansambel Nena läks 1987. aastal laiali, hakkas Nena koos elama šveitsi näitleja Benedict Freitagiga. Nad said kolm last. Vanima poja Christopher Danieli sünni ajal tegid arstid väidetavalt vea, mistõttu Nena süda sünnituse ajal isegi peatus. Poeg sündis sandina ja suri 11 kuu vanuselt. 1990 sünnitas Nena kaksikud, tütre Larissa Marie ja poja Sakias Manueli.
Praeguse elukaaslase, Stuttgardist pärit trummari ja muusikaprodutsendi Philipp Palmiga on Nenal kaks poega, Samuel Vincent (1995) ja Simeon Joel (1997). Paar elab oma nelja lapsega Hamburgis. 2009. aasta jõuludest on Nena ka vanaema.
Maahoki

Maahoki on sportlik pallimäng, mida mängitakse võistkondlikult muru- või liivakattega väljakul, mille mõõtmed on 91×50...55 m. Püütakse palli kepiga vastasvõistkonna väravasse lüüa.

Väljak ja mänguvahendid

Maahokit mängitakse välisväljakul. Välisväljak on kaetud kas muru- või liivakattega. Väljak on 91 m pikk ja 50–55 m lai. Väljakule on märgitud keskjoon ja neljandikjooned. Väljaku kummaski otsas on värav, mille ees on väravast 14,6-meetrine kaar. Värav on 3,66 m lai, 2,13 m kõrge ja vähemalt 1,22 m sügav.
Mängupall on üldiselt valge ja kõva, selle ümbermööt on 22,4–23,5 cm ja kaal 156–163 grammi. Mängukepi pikkus pole reglementeeritud, kuid tavaliselt on ta 90 cm pikkune ja kaalub 340–794 grammi.
Sisehoki on omaette ala. Siseväljak on 40 m pikk ja 20 m lai. Värav on sama mööduga, mis käsipallis, 3 m lai ja 2 m kõrge. Väljakul on korraga 5 + 1 mängijat. Suurim erinevus välis hokist on see, et palli ei saa tõsta põrandalt, välja arvatud situatsioon, mis tekib palli väravasse suunamisega. Väljaku ääres on madalad puuääred, mida võib kasutada mängusituatsioonis. Otsesed palli löögid on keelatud. Sisekepid ja -pallid on kergemad, kui välismängijatel. Reeglid on ka enam-vähem samad mis välistingimustes.

Mängu kulg

Mängu aeg on 4×15 minutit. Väljakul on korraga 11 mängijat, kellest üks on väravavaht. Võistkonda võib kuuluda 8–16 mängijat ja mängu alustamiseks on tarvis vähemalt 8 mängijat. Vahetused on lubatud ja vahetuste arvu ei ole piiratud.
Väljakumängijad saavad mängida ainult kepiga. Palli ei tohi puudutada jalaga ega mingi muu kehaosaga. Värav loetakse lööduks siis, kui see lüüakse väravakaare seest.
Väravavaht võib väravakaare sees palli puutuda ükskõik millise kehaosaga, kuid ei tohi käega või kehaga katta palli vastasvõistkonna mängija eest. Väravakaarest väljaspool tohib väravavaht palli puutuda ainult kepiga.
Ohtlik mängimine on keelatud. Näiteks ei tohi palli lüüa põlvedest kõrgemalt, keppi võib kasutada ainult palliga mängimiseks. See tähendab, et löögid kepiga vastase kepi pihta või kehapiirkonda on keelatud. Löögiolukorras ei tohi kepp tõusta õlast kõrgemale.
Kurkijoki

Kurkijoki (vene Куркиёки, soome Kurkijoki, rootsi Kronoborg) on asula Venemaal Karjala Vabariigi Lahdenpohja rajoonis, Kurkijoki maaomavalitsuse halduskeskus.
Varem oli see Soome Kurkijoki valla kirikuküla.
Kurkijoki paikneb 42 km Lahdenpohjast lõuna suunas.
Elanike arv oli 1503 (2017).
Peamine elatusala on põllumajandus.
Catherine Merridale

Catherine Merridale (sündinud 12. oktoobril 1959) on inglise ajaloolane ja ajalooraamatute autor. 
Ta on spetsialiseerunud Venemaa ajaloole. Raamatu "Punane kindlus" eest pälvis ta Wolfsoni ajalooauhinna.
Ta lõpetas ajaloo alal Cambridge'i King's College'i, filosoofiadoktoriks sai Birminghami Ülikoolis. Ta on olnud Bristoli Ülikooli ja Londoni Queen Mary ülikooli lähiajalooprofessor.
Peeter Noppel

Peeter Noppel (sündinud 28. juulil 1945 Tartus) on eesti poksija ja poksitreener. 
Ta poksis aastatel 1959–1974 Tartu Kalevis, kus tema treener oli Vello Kade. Ta pidas 197 kohtumist ja võitis neist 162.
Noppel oli II keskkaalus (kuni 75 kg) Eesti NSV meister (1971) ja poolraskekaalus (kuni 81 kg) kahekordne Eesti NSV meister (1972 ja 1974). Ta sai Eesti NSV meistrivõistlustel II koha I keskkaalus (kuni 71 kg) 1966. aastal ja II keskkaalus (kuni 75 kg) 1970. aastal ning III koha II keskkaalus (kuni 75 kg) 1969. aastal.
Noppel sai 1971. aastal Nõukogude Liidu meistersportlaseks.
Noppel töötas hiljem Tartus poksitreenerina, tema õpilaste hulgas oli ka Priidu Isak, Alar Roos, Artur Sinilill, Sergei Škatov jt.
Theodor Kanemägi

Isiklikku

Tema isa oli õigeusu preester Teodor Kanemägi.
Tuletorn

Tuletorn ehk majakas on laevasõidu ohutust tagav ja orienteerumist kergendav tornikujuline ehitis kaldal või madalas vees.
Tuletorne rajatakse eriti selleks, et hoiatada meresõitu takistavate ohtude, näiteks kari, korallrifi või madaliku eest. Tuletornid hõlbustavad ka sissesõitu sadamasse.
Tuletorni põhiosad on vundament, torn, rõduga ülaosa ja valgusti ehk latern, mis koosneb valgusallikast ja optikaseadmest. Lisaks võivad udu korral kasutuses olla heli- ja raadiosignaalid.
Tuletorni kõrguse valimisel arvestatakse pilvede väikseimat (umbes 100 meetrit) ja lainete suurimat kõrgust (10–15 meetrit).
Kuni 10-meremiilise nähtavuskaugusega majakat nimetatakse tulepaagiks.

Ajalugu

Meresõitu hõlbustavaid märgutulesid põletati Ateenas juba 5. sajandil eKr. 
Kui Ptolemaioste ajal tihenes laevaliiklus Aleksandria lähistel sedavõrd, et öinegi liiklus muutus tihedaks, jäi märgutuledest väheks ja vaja oli tuletorni. Rajati Pharose tuletorn, mis oli üks seitsmest maailmaimest. Selle tipus põles lahtine haotuli.  Pharose tuletorn hävis 14. sajandil maavärinas.
100. aasta paiku laskis Servius Lupus ehitada Loode-Hispaaniasse tänapäeva A Coruñas asuva 41 m kõrguse Brigantiumi tuletorni (Herculese torni), mis töötab tänapäevalgi. 
Maailma vanuselt kolmas tänapäevani töötav tuletorn on Eestis Hiiumaal asuv Kõpu tuletorn. See rajati 1531.
Tänapäeval on majakad üldiselt automatiseeritud. Automaatika abil ei lasta valgust pidevalt, ühtlase joana, vaid sinna sisse tehakse pause, nii et valgusjuga meenutab pisut triipkoodi. Lähestikku paiknevatel majakatel on see muster alati erinev ja selle järgi saab majakaid eristada.
Töötavate tuletornide arv maailmas on hakanud vähenema suurte hoolduskulude tõttu. Neid asendavad laevadel olevad moodsad navigeerimise abivahendid.
Minna Kauppi

Minna Kauppi (sündinud 25. novembril 1982 Asikkalas) on soome orienteeruja, paljukordne suurvõistluste medalivõitja.
Aastatel 2006–2010 võitis ta kolm individuaalset ja neli võistkondlikku maailmameistri tiitlit ning tuli kaks korda Euroopa meistriks.
Aastal 2010 valiti ta Soome aasta sportlaseks.
Nantes

Ajalugu

Keltide asutatud linna vallutas Julius Caesar 56 eKr ja andis sellele nimeks Portus Namnetum.
Nantes oli Bretagne'i hertsogkonna pealinn kuni selle liitmiseni Prantsusmaaga 1532.
18. sajandil oli Nantes orjakaubanduse keskus.
1851. aastal jõudis linna raudtee.
Teise maailmasõja ajal pommitasid Saksa okupatsiooni all olevat Nantesi  Briti ja Ameerika lennukid.
Nantesis on sündinud kirjanik Jules Verne.

Sport

Linnas tegutseb jalgpalliklubi FC Nantes.
Jaak Karu

Jaak Karu (sündinud 16. mail 1946 Tartus) on eesti majandusteadlane.
Ta lõpetas aastal 1964 Tartu 1. Keskkooli ja aastal 1971 Moskva Riikliku Ülikooli. Aastal 1974 lõpetas samas aspirantuuri ja kaitses majandusteaduse kandidaadi väitekirja; väitekirjas käsitles majandustegevuse analüüsi stohhastiliste meetodite täiustamist tööpingiehitustööstuse andmetel.
Ta oli aastatel 1974–1975 Tartu Riikliku Ülikooli majandusküberneetika ja statistika kateedri assistent, aastatel 1975–1977 ja 1980–1983 sama kateedri vanemõpetaja. Aastatel 1978–1980 oli ta vanemteaduriks. Aastatel 1980–1982 oli ta majandusküberneetika ja statistika kateedri dotsent; lisaks oli ta aastatel 1976–1977 TRÜ majandusteaduskonna prodekaan ja aastatel 1984–1989 majandusküberneetika ja statistika kateedri juhataja. Aastatel 1987–1989 oli ta Eesti NSV kõrgkoolide rektorite nõukogu teadussekretär. Aastast 1993 on ta tegutsenud eraettevõtluses (ta on olnud hulgikaubandus-, investeerimis- ja väärtpaberifirmade juht).
Tema uurimisaladeks on analüüs, statistika ja infotehnoloogia rakenduslikes majandusvaldkondades (ettevõttemajanduses, tervishoiuökonoomikas ja mujal). Tal on üle 90teaduliku töö, olles seejuures 7 monograafia autoriks või kaasautoriks.

Isiklikku

Ta on aastast 1981 abielus kardioloog Külliki Karuga (neiuna Külliki Kangro; professor Gunnar Kangro ja pulmonoloog Hilja Kangro tütar). Tema isa oli psühhiaatriaprofessor Elmar Karu, vanem vend on arstiteadlane ja spordiarst Toomas Karu, noorem vend oli arstiteadlane, teadusorganisaator ja poliitik Laur Karu (1942–1996).
Laugur

Kirjeldus

Lauguri liikumiskiirus merepinna kohal on umbes 200 - 550 km/h. Lauguri liikumispõhimõte erineb hõljuki omast. Laugureid on seni ehitatud pigem militaarotstarbel. Laugurite kasutuselevõttu tsiviilotstarbel pärsib nii õigusaktide puudumine kui ka nende lennuvahendite tehno- ja mehitamisnõuded. Lauguritega liigeldaks  laevakerede kõrgusel, kuid laugurite ja laevade liikumiskiirus ning manööverdusvõime on väga erinevad. Lisaks on väikesed laugurid lainetuse suhtes üpris tundlikud.
COLREGi kohaselt peab laugur lendu tõustes, vette laskudes ja veepinna kohal lennates hoiduma kõigist laevadest eemale ning mitte häirima nende liikumist. Veepinnal liikuv laugur peab järgima COLREGi juhtimis- ja liiklemisreegleid nagu laev.

Terminist

Rahvusvahelises laevakokkupõrgete vältimise eeskirjas (COLREG) on ekranoplaani tõlkevasteks valitud lendlaev, mis on sisult ebatäpne. Seetõttu on Merekeele nõukoda soovitanud kasutada terminit "laugur" või "laugurlaev".
Tehnikaleksikon esitleb laugurit kui hõljuklennukit, mis ei saa vee-, maa- või jääpinna kohal lennata kõrgemal kui pool selle lennuaparaadi enda tiivaulatust. Selle õhusõiduki tiiva ja ülelennatava pinna vahele moodustub kiirel liikumisel õhkpadi, mis suurendab tiiva tõstejõudu, tõstejõu ja õhu takistusjõu suhe suureneb.
Haeska vald (Martna kihelkond)

Haeska vald (saksa keeles Hasik) oli vald Läänemaal Martna kihelkonnas. Vald eksisteeris 1866–1893, mil valla alad läksid Martna valla koosseisu.
1890 liideti Haeska vallaga Rannamõisa vald.
Ingel Õunmaa

Ingel Õunmaa (sündinud 23. mail 1989) on Eesti paraujuja.
2014. aastal Mehhikos Morelias toimunud VII DSISO maailmameistrivõistlustelt ujumises Downi sündroomiga inimestele saavutas ta pronksmedali 25 meetri vabaltujumises.
Oktoobris 2017 saavutas ta Downi sündroomiga ujujate EM-il 50 m liblikujumises 16. koha.
Õunmaa on ujumisega tegelenud alates aastast 2000.
Plastiidid

Plastiidid vetikates

Vetikate kontekstis tähendab termin "leukoplast" pigmendituid plastiide. Nende funktsioon erineb taimede leukoplastidest. Etioplastid, amüloplastid ja kromoplastid ei esine vetikates. Vetikate plastiidid võivad erineda taimede plastiididest näiteks selle poolest, et nad sisaldavad pürenoide.
Gunnar Koitsaar

Gunnar Koitsaar (sündinud 3. detsembril 1979) on eesti õpetaja ja kaitseväelane.
Kaitseväe juhataja 16.06.2011 ettepanekuga ülendati Vabariigi Presidendi Toomas Hendrik Ilvese poolt ta leitnandiks.
Gunnar Koitsaar annab mitmes Eesti üldhariduskoolis riigikaitse ainetunde.
Victor Lindelöf

Victor Jörgen Nilsson Lindelöf (sündinud 17. juulil 1994) on Rootsi jalgpallur, kes mängib kaitsjana Premier League'i klubis Manchester United ja Rootsi jalgpallikoondises. Ta mängib põhiliselt keskkaitsja positsioonil, kuid võib mängida ka paremkaitsjana.
Ta alustas klubikarjääri Rootsi kolmandal tasandil mängiva Västeråsega. 2012. aastal liitus ta Portugali klubiga Lissaboni Benfica. Esimesel kolmel hooajal mängis ta põhiliselt klubi duubelmeeskonnas Portugali esiliigas. Hooajal 2015–16 kindlustas ta koha Lissaboni Benfica põhimeeskonnas.
2017. aasta juunis liitus ta Manchester Unitediga. Üleminekusumma oli 35 miljonit eurot. Esimese värava lõi ta klubi meeskonnas 29. jaanuaril 2019 mängus Burnley vastu, tuues Manchester Unitedile koduväljakul 2:2 viigi.
Debüüdi Rootsi jalgpallikoondise tegi Lindelöf 24. märtsil 2016 sõprusmängus Türgi vastu. Esimese värava lõi ta koondise särgis 10. oktoobril 2016 MM-i valikmängus Bulgaaria vastu. Ta kuulus Rootsi koosseisu 2016. aasta Euroopa meistrivõistlustel ja 2018. aasta maailmameistrivõistlustel.
2018. aastal valiti Lindelöf Rootsi aasta jalgpalluriks.
Vahakujude maja

Tegevustik

Carly (Elisha Cuthbert) ja Paige (Paris Hilton) veedavad sõpradega öö telkides. Hommikul avastavad nad, et keegi on nende auto ära lõhkunud. Sellepärast lähevad nad lähedale asuvasse Ambrose linna ning külastavad vahakujude muuseumit. Seal nad avastavad aga midagi õudset: nimelt muuseumis olevad vahakujud on midagi enamat kui lihtsalt vahakujud.
AFI's 100 Years...100 Stars

AFI's 100 Years...100 Stars on 1999. aastal avaldatud koondtabel sajast Ameerika Ühendriikide kino mees- ja naisstaarist. Nimekirja avaldas Ameerika Filmiinstituut.
1962. aasta NSV Liidu meistrivõistlused iluuisutamises

1962. aasta  NSV Liidu meistrivõistlused iluuisutamises  toimusid 2.-11. märtsil Sverdlovskis, osana esimesest talispartakiaadist.
Livländische Güterurkunden

"Livländische Güterurkunden" on Vana-Liivimaa maavaldusürikute publikatsioon.
I köite (dokumendid aastaist 1207–1500) andsid Hermann von Bruiningk ja Nicolaus Busch välja Riias 1908 ja II köite (1501–1545) Hermann von Bruiningk 1923. III köite (1546–1561) käsikiri jäi lõpetamata ja seda pole avaldatud.
Of Mice & Men

Asutamine ja debüütalbum (2009–2010)

Bändi Of Mice & Men asutasid Austin Carlile, varasem bändi Attack Attack! laulja, ja bassimängija Jaxin Hall, Uus-Meremaalt Aucklandist USA-sse sisserännanu, 2009. aastal Ohio osariigis Columbuses. Nad salvestasid kahekesi demo "Seven Thousand Miles for What?" koos bändiga Though She Wrote Paper Tigeri stuudios Columbuses. Carlile ja Hall otsisid bändi jaoks teisi liikmeid umbes kuu. Nende teed ristusid Valentino Arteaga, kes oli Lower Definitioni kunagine trummar, Jon Kintziga Odd Projectist ja Phil Manansalaga, kes oli bändi A Static Lullaby ringreisidel saatev kitarrist. Carlile ja Hall kolisid Lõuna-Californiasse, et nende kolme muusikuga koos bändi teha. Natukese aja pärast langes Kintz bändist välja ja asendati Shayley Bourgetiga. Pärast miljonit kuulamist nende MySpace'i profiilil kahe kuu jooksul pärast selle avamist, laadis bänd üles kaveri Lady Gaga laulust "Poker Face". Laul oli leitud Tom Denney pool, eelmine "A Day to Remember" ja salvestis saadeti kohe Rise Recordsisse. Tundes ära bändi Carlile'i uue muusikalise projektina, sõlmiti nende leping. Pärast seda reisis ansambel Foundation Studios'sse Indiana osariigis Connersville'is 14. juulil 2009 koos Joey Sturgisiga, et salvestada omanimeline debüütalbum.
6. detsembril 2009 oli neil kaks video filmimist California osariigi Venturas, videod tehti lauludele "Those in Glass Houses" ja "Second & Sebring". Bänd väljastas oma debüütalbumi 9. märtsil 2010, kuigi see oli plaanitud avaldada varem, 23. veebruaril. See oli edasi lükatud just paar päeva enne avaldamist, kuid lekitatud 10. veebruaril fännide poolt, kes olid süsteemi sisse häkkinud. Muusikavideo "Second & Sebring" avaldati Hot Topicu leheküljel ja tegi oma teleesilinastuse 15. märtsil 2010 Headbangers Ballil.
Bänd tuli uuesti kokku turneeks "Squash The Beef Tour", toetades bände Dance Gavin Dance, Along With Emarosa, Tides of Man, ja Of Machines. Samuti 2009. aastal, oli Of Mice & Men soojendusesineja Atticuse turneel koos bändidega Finch, Blessthefall, Drop Dead, Gorgeous, Vanna, ja Let's Get It. Pärast turnee lõppu soojendasid nad I See Starsi turneel "Leave It To The Suits Tour" koos bändidega We Came as Romans, Broadway ja Covendetta.
Ferruccio Lamborghini

Ferruccio Lamborghini (28. aprill 1916 Renazzo – 20. veebruar 1993 Perugia) oli Itaalia tööstur, Lamborghini traktori- ja autotehase asutaja.
Ferruccio Lamborghini sündis Renazzos Ferrara provintsis talunike pojana. Juba noores eas huvitasid teda mehaanika ja tehnika. Teise maailmasõja ajal õppis ta Bolognas tehnikat.  
Sõja lõppedes asus Lamborghini kokku ostma sõjamasinaid ning ehitas neid ümber traktoriteks, mis sõjajärgses Itaalias olid väga nõutud. Ettevõtmist saatis edu ning ärimees ostis töökoja Centos, kus hakati aastal 1948 tootma Lamborghini traktoreid. Aastal 1959 hakati tootma ka õhukonditsioneere ja kütteseadmeid. Firma plaanis hakata tootma ka helikoptereid, kuid riik ei andnud nende tootmiseks luba. 
Ferruccio Lamborghini oli entusiastlik autohuviline, kellele kuulus muu hulgas mitu Ferrarit. Kui ühel ta autol tekkisid siduriprobleemid, läks Lamborghini otse Ferrari omaniku Enzo Ferrari jutule, kurtes talle oma auto probleeme. Ferrari soovitas tal seepeale edaspidi traktoritega sõita, kuna too ei teadvat autodest midagi. Lamborghini otsustas seepeale hakata ka ise sportautosid tootma. Ta rajas oma töökoja Ferrari tehase lähedale ning palkas kaks endist Ferrari inseneri: Gianpaolo Dallara ja Bob Wallace'i. Firma esimene auto oli Lamborghini 350 GT.
Et Ferruccio Lamborghini oli ka suur härjavõitluse austaja, on peaaegu kõikide Lamborghini mudelite nimed seotud härjavõitlusega. Ka ettevõtte logo kujutab võitlushärga.
Aastal 1972 investeeris Lamborghini suuri summasid oma traktoritehase laiendamisse, et täita suurt riiklikku tellimust Lõuna-Ameerikast. Paraku tellimus tühistati ja firma sattus finantsraskustesse. Lamborghini müüs samal aastal oma autotehase osakud ja taandus ärist. Ferruccio Lamborghini elas oma elu lõpuaastatel veinimõisas, mille ta oli juba varem soetanud.
Lamborghini suri 76-aastasena Perugias.
Tema poeg Tonino Lamborghini on tuntud rõiva- ja aksessuaaridisainer.